## Pravilnik o načinu i rokovima dostavljanja podataka Uredu za sprječavanje pranja novca o prekršajnim postupcima

### NN 76/2009 (1.7.2009.), Pravilnik o načinu i rokovima dostavljanja podataka Uredu za sprječavanje pranja novca o prekršajnim postupcima

76 01.07.2009 Pravilnik o načinu i rokovima dostavljanja podataka Uredu za sprječavanje pranja novca o prekršajnim postupcima

MINISTARSTVO FINANCIJA

1849

Na temelju članka 82. stavka 3. Zakona o sprječavanju pranja novca i financiranja terorizma (»Narodne novine«, broj 87/08) ministar financija donosi

PRAVILNIK

O NAČINU I ROKOVIMA DOSTAVLJANJA PODATAKA UREDU ZA SPRJEČAVANJE PRANJA NOVCA O PREKRŠAJNIM POSTUPCIMA

Uvodne odredbe

Članak 1.

Ovim se Pravilnikom propisuje način i rokovi dostavljanja podataka o predmetima u kojima je dovršen prvostupanjski prekršajni postupak koji se vode povodom prekršaja propisanih Zakonom o sprječavanju pranja novca i financiranja terorizma (dalje u tekstu: Zakon) koje je podatke Financijski inspektorat dužan dostavljati Uredu za sprječavanje pranja novca (dalje u tekstu: Ured).

Način dostavljanja podataka

Članak 2.

(1) Podatke o predmetima u kojima je dovršen prvostupanjski prekršajni postupak koji se vodi u povodu prekršaja propisanih Zakonom, Financijski inspektorat dostavlja Uredu na tiskanom Obrascu (UZSPN-O-82/3), a koji je sastavni dio ovoga Pravilnika.

(2) U prilogu Obrasca iz stavka 1. ovoga članka Financijski inspektorat dostavlja i kopiju rješenja donesenog u prvom stupnju.

Rokovi dostavljanja podataka

Članak 3.

(1) Financijski inspektorat dužan je dvaput godišnje Uredu dostaviti podatke iz članka 2. stavka 1. ovoga Pravilnika.

(2) Podatke za prvo polugodište tekuće kalendarske godine Financijski inspektorat dostavlja najkasnije do kraja srpnja tekuće kalendarske godine, a za drugo polugodište tekuće kalendarske godine najkasnije do kraja siječnja sljedeće kalendarske godine.

Prijelazne i završne odredbe

Članak 4.

Ovaj Pravilnik objavit će se u »Narodnim novinama«, a stupa na snagu danom objave.

Klasa: 470-06/09-140/1

Urbroj: 513-06-2/027-09-16

Zagreb, 18. lipnja 2009.

Ministar financija
Ivan Šuker, v. r.

OBRAZAC ZA DOSTAVLJANJE PODATAKA UREDU ZA SPRJEČAVANJE PRANJA NOVCA O PREKRŠAJNOM POSTUPKU
(Obrazac UZSPN-O-82/3)

A. PODACI O OSOBI PROTIV KOJE JE PROVEDEN PRVOSTUPANJSKI PREKRŠAJNI POSTUPAK KOJI SE VODE POVODOM PREKRŠAJA PROPISANIH ZAKONOM O SPRJEČAVANJU PRANJA NOVCA I FINANCIRANJA TERORIZMA

|  |
| --- |
| Ime i prezime / Naziv tvrtke: |
| Svojstvo (fizička osoba, pravna osoba, član uprave ili druga odgovorna osoba u pravnoj osobi, fizička osoba obrtnik i fizička osoba koja obavlja drugu samostalnu djelatnost, odgovorna osoba u državnom tijelu ili jedinici lokalne ili područne (regionalne) samouprave): |
| Datum, mjesto i država rođenja: |
| Prebivalište / Sjedište tvrtke: |
| Osobni identifikacijski broj: |

B. PODACI O PREKRŠAJU (molimo navesti članak, stavak i točku Zakona o sprječavanju pranja novca i financiranja terorizma i opis prekršaja)

|  |
| --- |
|  |

C. PODACI O IZREČENOJ PREKRŠAJNOJ KAZNI ILI MJERI PRIMIJENJENOJ PROTIV OSOBE PROTIV KOJE JE PROVEDEN POSTUPAK (npr. novčana kazna iz članka 90. – 98. Zakona, molimo navesti odredbu primijenjenog propisa, iznos novčane kazne i/ili izrečenu mjeru.)

|  |
| --- |
|  |

D. NADLEŽNO TIJELO, MJESTO, DATUM ISPUNJAVANJA OBRASCA, PEČAT I POTPIS

|  |  |
| --- | --- |
| FINANCIJSKI INSPEKTORAT | |
| MJESTO I DATUM: | PEČAT I POTPIS: |

PRIVITAK OBRASCU UZSPN-O-82/3 (molimo popuniti ako je prekršajni postupak proveden protiv dvije ili više fizičkih ili pravnih osoba)

E. PODACI O OSOBI PROTIV KOJE JE PROVEDEN PRVOSTUPANJSKI PREKRŠAJNI POSTUPAK

|  |
| --- |
| Ime i prezime / Naziv tvrtke: |
| Svojstvo (fizička osoba, pravna osoba, član uprave ili druga odgovorna osoba u pravnoj osobi, fizička osoba obrtnik i fizička osoba koja obavlja drugu samostalnu djelatnost): |
| Datum, mjesto i država rođenja: |
| Prebivalište / Sjedište tvrtke: |
| Osobni identifikacijski broj: |

F. PODACI O PREKRŠAJU (molimo navesti članak, stavak i točku Zakona o sprječavanju pranja novca i financiranja terorizma i opis prekršaja)

|  |
| --- |
|  |

G. PODACI O IZREČENOJ PREKRŠAJNOJ KAZNI ILI MJERI PRIMIJENJENOJ PROTIV OSOBE PROTIV KOJE JE PROVEDEN POSTUPAK (npr. novčana kazna iz članka 90. – 98. Zakona. Molimo navesti odredbu primijenjenog propisa, iznos novčane kazne i/ili izrečenu mjeru.)

|  |
| --- |
|  |

H. NADLEŽNO TIJELO, MJESTO, DATUM ISPUNJAVANJA OBRASCA, PEČAT I POTPIS

|  |  |
| --- | --- |
| FINANCIJSKI INSPEKTORAT | |
| MJESTO I DATUM: | PEČAT I POTPIS: |

Pravilnik, NN 76/2009-1849